Televizijski voditelji i urednik Zoran Šprajc još je prije tri tjedna nagovijestio da bi mogao u utrku za predsjedničke izbore, a sada je otkrio i kada će objaviti svoju kandidaturu.

– Kako bih se što bolje pripremio za objavu predsjedničke kandidature, odlučio sam svaki radni dan vježbati nastup pred televizijskim kamerama. I što je najbolje, to mi još i plaćaju – našalio se tada Šprajc i nasmijao brojne obožavatelje. Utrka za predsjednika još mu je uvijek primamljiva pa je na svom Twitteru otkrio i datum objave kandidature.

Bit će to, kaže Šprajc, jedan prigodan datum. – S obzirom na to da je kandidaturu dobro objaviti na neki prigodan datum, obavještavam vas da će moja biti istaknuta 27.listopada, na međunarodni Dan nenošenja grudnjaka – napisao je voditelj i urednik informativne emisije RTL Direkt.

Obzirom da je kandidaturu dobro objaviti na neki prigodan datum, obavještavam vas da će moja biti istaknuta 27.listopada, na međunarodni Dan nenošenja grudnjaka. — Zoran Šprajc (@zsprajc) August 5, 2019

Pogledajte i gdje su danas i što rade bivše prve dame TV-a.